Thomas Cranmer
Store norske leksikon,Religion og filosofi,Religioner og livssyn,Kristendom,Kristne trossamfunn
Thomas Cranmer var en engelsk geistlig med stor betydning for den engelske reformasjonen. Han levde fra 1489 til 1556.
Han var kongelig kapellan ved Henrik 8s hoff og erkebiskop av Canterbury fra 1533. Han hjalp kongen ved å samtykke i oppløsningen av hans ekteskap med Catherine av Aragon, noe som i stor grad bidro til bruddet mellom den katolske kirken og den engelske. Cranmer støttet kongen da han løsrev den engelske kirke fra pavedømmet og kongen fikk overherredømme over kirken.Cranmer forsøkte å hindre at Anna Boleyn og Katarina Howard ble henrettet.Han var i utgangspunktet en radikal protestant, men tilpasset seg forsiktig etter kongens skiftende kirkepolitikk. Først under Edvard 6 kunne han realisere sine egne idealer. Ved å utarbeide The Book of Common Prayer (1549), og siden revidere den i radikal protestantisk ånd (1552), er Cranmer blitt den engelske kirkes historisk mest betydningsfulle reformator. The Book of Common Prayer finner man den fullstendige liturgien til den anglikanske kirken.Maria 1 Tudor (den blodige) lot ham bli fengslet anklaget for høyforræderi og kjetteri, og han ble brent på bålet. Les mer i Store norske leksikon kristendommens historie Storbritannias historie den anglikanske kirke